== Tandem med Héctor Lavoe samt Colón som producer ==
Samarbejdet mellem Colón og Lavoe varede seks år i hvilke de foruden ''El Malo'' indspillede blandt andet ''The Hustler'' (1968), ''Guisando'' (1969), ''Cosa nuestra'' (1970), ''Asalto navideño'' (1971), ''La gran fuga'' (1971), ''Crime Pays'' (1972), ''El juicio'' (1972), ''Lo mato'' (1973), og ''The Good – The Bad – The Ugly'' (1975); 14 album i alt. Temamæssigt kredsede disse om tilværelsen i den nederste del af det new yorske samfund, med særlig vægt lagt på integration, marginalisering, banderne, faren, våbnene – om livet i en [[ghetto]]. Sange som ''Lo mato'' (Jeg dræber det), ''Calle Luna, calle Sol'' (Månegaden, Solgaden), ''El día de mi suerte'' (Mit helds dag), ''Te Conozco, Bacalao'' (Jeg kender dig, Torsk), ''Barrunto'', ''Piraña'' (Piratfisk) eller ''Todo tiene su final'' (Alting har en ende) giver et godt indtryk af de nævnte tematikker som sidenhen især er blevet behandlet i [[Rap|rap-]] og [[Punk|punkmusikken]].
Levende_personer